CELEX: 62021CN0822
Language: hu
Date: 2021-12-30 00:00:00
Title: C-822/21. sz. ügy: 2021. december 30-án benyújtott kereset – Lett Köztársaság kontra Svéd Királyság

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/25
            
         
      2021. december 30-án benyújtott kereset – Lett Köztársaság kontra Svéd Királyság
      (C-822/21. sz. ügy)
      (2022/C 119/33)
      Az eljárás nyelve: svéd
      
         Felek
      
      
         Felperes: Lett Köztársaság (képviselők: K. Pommere, J. Davidoviča e I. Romanovska)
      
         Alperes: Svéd Királyság
      
         Kereseti kérelmek
      
      A Lett Köztársaság azt kéri, hogy a Bíróság:
      
                  —
               
               
                  állapítsa meg, hogy a Svéd Királyság nem teljesítette a következőkből eredő kötelezettségeit:
                  
                              —
                           
                           
                              a 2014/49/EU irányelv (1) 14. cikkének (3) bekezdése, tekintettel arra, hogy a Svéd Királyság, mivel megtagadta, hogy a Nordea Bank AB lett fióktelep által a befizetési időszak tekintetében számított befizetéseket a 2014/49/EU irányelv 14. cikke (3) bekezdésének megfelelően átvigye a lett betétbiztosítási alapba, a Svéd Királyság ellentétesen cselekedett a 2014/49/EU irányelv célkitűzésével, és nem biztosította a 2014/49/EU irányelv rendelkezéseinek hatékony érvényesülését;
                           
                        
                              —
                           
                           
                              az EUSZ 4. cikk (3) bekezdés, tekintettel arra, hogy a Svéd Királyság, mivel megtagadta, hogy a Nordea Bank AB lett fióktelep által a befizetési időszak tekintetében számított befizetéseket a 2014/49/EU irányelv 14. cikke (3) bekezdésének megfelelően átvigye a lett betétbiztosítási alapba, kedvezőtlen hatást gyakorol az egységes piac integrációjára, és ily módon sérti az Európai Unió tagállamai közötti kölcsönös bizalmat, ami a határokon átnyúló integráció előzetes feltétele.
                           
                        
            Ha a Bíróság megállapítja, hogy a Svéd Királyság nem teljesítette a 2014/49/EU irányelv 14. cikkének (3) bekezdéséből és az EUSZ 4. cikk (3) bekezdéséből eredő kötelezettségeit:
      
                  —
               
               
                  kötelezze a Svéd Királyságot, hogy szüntesse meg a megállapított jogsértést, és vigye át a lett betétbiztosítási alapba a Nordea Bank AB lett fióktelep által a befizetési időszak tekintetében teljesített befizetések teljes összegét a 2014/49/EU irányelv 14. cikke (3) bekezdésének megfelelően;
               
            
                  —
               
               
                  abban az esetben, ha a 2014/49/EU irányelv 14. cikkének (3) bekezdése szigorúan értelmezhető, állapítsa meg annak a 2014/49/EU irányelv céljával való összeegyeztethetőségét, valamint azt, hogy a svéd betétbiztosítási alap köteles átvinni a lett betétbiztosítási alapba a Nordea Bank AB lett fióktelep által teljesített befizetéseket;
               
            
                  —
               
               
                  a Svéd Királyságot kötelezze a költségek viselésére.
               
            
         Jogalapok és fontosabb érvek
      
      Keresetének alátámasztására a felperes a 2014/49/EU irányelv 14. cikke (3)bekezdésének, valamint az EU-Szerződésnek a megsértésére hivatkozik (a lojális együttműködés elve).
      
                  1.
               
               
                  A Svéd Királyság mivel nem vitte át a lett betétbiztosítási alapba a Nordea Bank AB lett fióktelep által teljesített, a befizetési időszak tekintetében kiszámított befizetéseket a 2014/49/EU irányelv 14. cikke (3) bekezdésének megfelelően, a 2014/49/EU irányelv célkitűzésével ellentétesen cselekedett.
               
            
                  2.
               
               
                  A Svéd Királyság, mivel megtagadta, hogy a Nordea Bank AB lett fióktelep által a befizetési időszak tekintetében számított befizetéseket a 2014/49/EU irányelv 14. cikke (3) bekezdésének megfelelően átvigye a lett betétbiztosítási alapba, kedvezőtlen hatást gyakorol az egységes piac integrációjára, és ily módon sérti az Európai Unió tagállamai közötti kölcsönös bizalmat, ami a határokon átnyúló integráció előzetes feltétele. Ily módon a Svéd Királyság sérti az EUSZ 4. cikkének (3) bekezdését.
               
            
                  3.
               
               
                  A Lett Köztársaság arra hivatkozik, hogy a Svéd Királyság, mivel megtagadta a teljesített befizetések átvitelét, és ezt a megtagadást formálisan azzal az időponttal igazolta, amikor a befizetések ténylegesen teljesítésre kerültek, megsértette a 2014/49/EU irányelvet, és ez a jogsértés veszélyezteti az Európai Unió célkitűzésiet, és megfosztja Lettországot az azon befizetésekhez fűződő jogától, amelyek kártérítést biztosítanak azon kockázat tekintetében, amely egy hitelintézetnek a saját felelősségére átvitt garantált betéteihez kapcsolódik, ami ily módon a lojális együttműködésnek az EUSZ 4. cikk (3) bekezdésében rögzített elvének sérelméhez, illetve a 2014/49/EU irányelv célkitűzései meg nem valósulásához vezet.
               
            
         (1)  A betétbiztosítási rendszerekről szóló, 2014. április 16-i európai parlamenti és tanácsi irányelv (HL 2014. L 173., 149. o.).